Saksikan Trailer Rasmi ARTEMIS FOWL
Walt Disney Pictures telah melancarkan trailer rasmi filem adaptasi Artemis Fowl arahan Kenneth Branagh, yang memberikan previu karakter utama yang menjalankan misi pertama sebagai perancang sindiket jenayah. Anda boleh saksikan trailer dipemain video dibawah berserta poster terbaru. Berdasarkan buku berjudul sama tulisan Eoin Colfer, Artemis Fowl merupakan sebuah filem fantasi yang berkisarkan tentang seorang kanak-kanak genius bernama Artemis Fowl,  waris kepada ‘masterminds’ penjenayah. Apabila ayahnya hilang secara misteri, Artemis telah menculik pegawai LEPrecon Holly Short sebagai tebusan. Kedua-dua mereka akhirnya bekerjasama menyelamatkan bapa Artemis Fowl dari Artik dan menewaskan pixie jahat Opal Koboi. Ferdia Shaw memainkan peranan utama sebagai Artemis. dan dia turut disertai Colin Farrell sebagai ayah kepada Artemis, Lara McDonnell sebagai Captain Holly Short, Dame Judi Dench sebagai Commander Root dan Josh Gad sebagai Mulch Diggums. Artemis Fowl akan ditayangkan dipawagam pada 28 Mei ini.